Document ID: /roh_data/filtered/fineweb-2-filterrobots_roh.jsonl.gz/66508

Ina da quellas apps è «CharliesNames», svilupada d'in pèr ch'aveva bregia d'anflar in num per lur emprim uffant.
L'app porscha la pussaivladad da selecziunar il gender da l'uffant e nua ch'ils nums duain esser populars, per exempel en Svrizra, u Germania. Ins po schizunt entrar in segund prenum u il num da famiglia per vesair co il num va a prà cun il rest. Silsuenter pon ins stritgar dretg u sanester sch'il num plai u betg. Analog a Tinder. Ils nums sa tschentan lura en ina glista da favurits.
La gronda fermezza da l'app è ch'ins po sa colliar cun il partenari u la partenaria. Lez u lezza fa il medem e tschertga ils nums che plaschan ad el u ella. Han omasdus elegì il medem num, datti in «match».
Decider il num ston dentant a la fin anc adina ils geniturs.